স্টাফ রিপোর্টার ॥ গ্রাম্য বিচারের প্রবাদ পুরুষ, মুক্তিযুদ্ধের অন্যতম সংগঠক ও জেলা আওয়ামীলীগের সাবেক ভারপ্রাপ্ত সভাপতি ডাঃ সামছুল হোসেন উমদা মিয়ার আজ ১৫তম মৃত্যুবার্ষিকী। এ উপলক্ষে মরহুমের চৌধুরী বাজারস্থ বাসভবনে মিলাদ মাহফিলের আয়োজন করা হয়েছে। হবিগঞ্জ শহরের উমেদ নগরের সন্তান উমদা মিয়া মুক্তিযুদ্ধের সময় হবিগঞ্জ সর্বদলীয় সংগ্রাম কমিটির সদস্য সচিব ছিলেন। তিনি হবিগঞ্জ জেলার বিভিন্ন স্থানসহ সিলেট বিভাগ, ব্রাণবাড়ীয়া ও কিশোরগঞ্জ জেলার বিভিন্ন স্থানে গ্রাম্য বিচারের মাধ্যমে হাজার হাজার বিরোধ নিস্পত্তি করেন। মরহুম উমদা মিয়া ছিলেন চট্টগ্রাম আঞ্চলিক স্কাউটের কমিশনার।